**LÄHTEÜLESANNE**

**Kanepi valla objektide kütte- ja ventilatsiooniseadmete hooldusteenus 2025-2027**

1. **HANKE JA HANKIJA ÜLDANDMED**

|  |  |
| --- | --- |
| **Hanke nimetus** | **Kanepi valla objektide kütte- ja ventilatsiooniseadmete hooldusteenus** |
| **Hankija** | Kanepi Vallavalitsus, Turu põik 1, Kanepi alevik, Põlvamaa. Registrikood: 77000186 |
| **Pakkumuse esitamise tähtaeg ja viis** | Hiljemalt **30.12.2024 kl 10.00** e-mailile: mari.mandel-madise@kanepi.ee |
| **Töö teostamise tähtaeg** | Leping sõlmitakse perioodiks 01.02.2025-31.12.2027 |
| **Eduka pakkumuse valiku kriteeriumid** | * Ühispakkumused on lubatud. Ühispakkumuse esitamise korral tuleb esitada ettevõtte volikiri, kus ta volitab teist ettevõtet tema nimel ühispakkumust ja lepingu sõlmimise ning täitmisega seotud toiminguid tegema. * Pakkujal peab olema eelnev sarnaste ventilatsioonisüsteemide ja küttesüsteemide hoolduse ja remondialane kogemus pakkumuse esitamise tähtpäevale eelneva 36 kuu jooksul kokku vähemalt 3 lepingu näol. Pakkuja võib ventilatsiooni- ja küttesüsteemide kogemust tõendada kas ühiste ventilatsiooni ja kütesüsteemide lepingutega, või eraldi ventilatsioonisüsteemide hoolduslepingutega ja eraldi küttesüsteemide hoolduslepingutega. Eraldi lepingutele tuginedes on nõutav vähemalt 2 teostatud ventilatsioonisüsteemide hoolduslepingut ja vähemalt 2 küttesüsteemide hoolduslepingut. Lepingud ei pea olema lõppenud, vaid täidetud pakkumuse esitamise hetkeks nõutud proportsioonis. Lepingu kestvusaeg peab olema katkemata vähemalt 12 kuud.   Pakkuja esitab nimekirja teostatud töödest „Kinnituste vormil“;   * Pakkujal peab olema fluoritud kasvuhoonegaase sisaldavate paiksete jahutus- ja kliimaseadmete ja soojuspumpade käitlemisluba. Pakkuja kinnitab loa olemasolu „Kinnituste vormil“. Hankija kontrollib käitlemisloa olemasolu Floritud kasvuhoone gaase ja osoonikihti kahandavaid aineid sisaldavate toodete, seadmete, süsteemide ja mahutite ning käitlemistoimingute registrist (FOKA). * **Tööde teostaja tehnilistel töötajatel** peab olema oma valdkonna pädevus.   + - Pakkuja peab kaasama vastutava spetsialisti, kes omab kutsekvalifikatsiooni: ventilatsiooni lukksepp, tase 4 (või samaväärne). Pakkuja peab lisama töötaja andmed „Kinnituste vormile“ ja lisama koopia kutsetunnistusest või viite kutsetunnistusele kutsetunnistuse registris.     - Pakkuja peab kaasama vastutava spetsialisti, kes omab kutsekvalifikatsiooni: külmamehaanik, tase 4 (või samaväärne). Pakkuja peab lisama töötaja andmed „Kinnituste vormile“ ja lisama koopia kutsetunnistusest või viite kutsetunnistusele kutsetunnistuse registris.   **-Juhul, kui pakkuja tugineb nõuete täitmisel teise ettevõtte (ühispakkuja, alltöövõtja) näitajatele, tuleb „Kinnituste vormil“ ära näidata selle ettevõtte osalus hankelepingu teostamisel (millises mahus, milliseid töölõike teostab).**   * Hindamiskriteeriumiks on madalaim hind |
| **Kas hange on jaotatud osadeks** | EI |
| **Pakkumus peab sisaldama** | * Hinnapakkumus; * Kinnituste vorm; * Volikiri (juhul, kui pakkumusele kirjutab alla isik, kellele ei ole Äriregistri kohaselt esindusõigust ja/või ühispakkumuse esitamise korral) |
| **Hanke vastutav isik** | Mari Mandel-Madise, Kanepi valla majandusspetsialist, tel: 5333 5770, e-post: mari.mandel-madise@kanepi.ee |

Käesolev lähteülesanne on koostatud lähteülesande lisas toodud Kanepi valla objektide kütte- ja ventilatsioonisüsteemide hooldusteenuste tellimiseks.

1. **TELLITAVATE TÖÖDE KIRJELDUS**
   1. Korraline ventilatsioonihooldus koos filtrite vahetusega kas 1x aastas sügisel või 2x aastas kevadel ja sügisel (vastavalt lisas toodud maksumuse tabelile);
   2. Kütteseadmete puhastus/hooldus 1x aastas (maasoojuspumbad, õhk-vesi ja õhk-õhksoojuspumbad);
   3. Remonditööd.
   4. **Korraliste hooldustööde hulka kuulub mh:**
      1. Seadmetele seadme tootaja tehase poolt kehtestatud nõuetekohane hooldus;
      2. Korraline hooldus ei hõlma suuremaid remonditöid, ümberehitusi ja seadmete ning osade vahetusi, millele laieneb seadmete tootja tehase garantii või Töövõtja poolt teostatud tööde käigus vahetatud või lisatud seadmetele antud garantii.
      3. Tööde teostajal peab olema valmisolek teostama korralisi hooldustöid tööpäevadel kl 08:00-16:00, alustades väljakutse puhul vea likvideerimist hiljemalt 6 tunni jooksul. Muul ajal alustama vea likvideerimist väljakutse puhul 8 tunni jooksul.
   5. **Remonditööd:**
      1. Remonditööd on töövõtja poolt Tellija väljakutse alusel seadmete remontimiseks, ümberehitamiseks või osade vahetamisekstehtavad tööd;
      2. Kui remonditööde vajadus selgub korralise hooldustööde käigus, kohustub Töövõtja sellest Tellijat koheselt kirjalikult teavitama. Garantii alla kuuluvate vigade likvideerimine toimub väljaspool remonditööde alla kuuluvat aega.
      3. Töövõtja teostab valvet 24 tundi ööpäevas.
      4. Remonditööd on eraldi hinnastatud eelnevalt kokkulepitud tunnihinna alusel.
2. **MAASOOJUSPUMBA KÜTTESEADMELE TEOSTATAVAD TÖÖD**:

Iga tähtajalise hoolduskorra ajal teostatakse hooldustööd järgmistele maasoojuspumba osadele:

* 1. Elektriühenduste korrasoleku kontroll (1x aastas),
  2. Kolmikklapi töö korrasoleku kontroll (1x aastas),
  3. Külmakandevedeliku taseme kontroll paisunõus (1x aastas),
  4. Kütte- ja tarbevee süsteemis olevate õhueraldajate töökorras oleku kontroll (1x aastas),
  5. Küttesüsteemi filtri puhastamine (1x aastas),
  6. Küttesüsteemi paisupaagi visuaalne kontroll lekete avastamiseks (1x aastas),
  7. Küttesüsteemi ringluspumba korrasoleku kontroll (1x aastas),
  8. Küttesüsteemi surve kontroll (1x aastas),
  9. Küttesüsteemi visuaalne kontroll lekete avastamiseks (1x aastas),
  10. Maakontuuri filtri puhastamine (1x aastas),
  11. Maakontuuri lekete kontroll (1x aastas),
  12. Maakontuuri ringluspumba töökorras oleku kontroll (1x aastas),
  13. Maasoojuspumba juhtseadmete töökorras oleku kontroll (1x aastas),
  14. Maasoojuspumba töö kontroll kõikidel režiimidel (1x aastas),
  15. Tarbevee kaitseklapi korrasoleku kontroll (1x aastas).

1. **ÕHK- VESI SOOJUSPUMBA KÜTTESEADMELE TEOSTATAVAD TÖÖD**

Iga tähtajalise hoolduskorra ajal teostatakse hooldustööd järgmistele vesi-õhksoojuspumba osadele 1 kord aastas sügisel enne kütteperioodi algust:

* 1. Küttesüsteemi filtri puhastamine,
  2. Tarbevee kaitseklapi korrasoleku kontroll,
  3. Küttesüsteemi surve kontroll,
  4. Küttesüsteemi ringluspumba korrasoleku kontroll,
  5. Kolmikklapi töökorras oleku kontroll,
  6. Kütte- ja tarbevee süsteemis olevate õhueraldajate töökorras oleku kontroll,
  7. Küttesüsteemi paisupaagi visuaalne kontroll lekete avastamiseks,
  8. Küttesüsteemi visuaalne kontroll lekete avastamiseks,
  9. Elektriühenduste korrasoleku kontroll,
  10. Kondensaatori kontroll ja puhastus,
  11. Seadme pumpade kontroll ja puhastus,
  12. Mõõteosade kontroll (elektriühendused),
  13. Freooni survete mõõtmine, lekete otsimine (vajadusel),
  14. Kinnituste ja isolatsiooni kontroll.

1. **ÕHK- ÕHK SOOJUSPUMBA KÜTTESEADMELE TEOSTATAVAD TÖÖD**

Iga tähtajalise hoolduskorra ajal teostatakse hooldustööd järgmistele soojuspumba osadele 1 kord aastas sügisel enne kütteperioodi algust:

* 1. Kondensaatori kontroll ja puhastus,
  2. Kondents vee kontroll,
  3. Seadme pumpade kontroll ja puhastus,
  4. Filtrite ja sissetõmbe restide kontroll ja puhastus,
  5. Mõõteosade kontroll (elektriühendused)
  6. Freooni survete mõõtmine, lekete otsimine,
  7. Külmakaitseseadmete kontroll,
  8. Tööreziimide kontroll,
  9. Kinnituste ja isolatsiooni kontroll,
  10. Freooni lisamine süsteemi (vajadusel lisatasu eest).

1. **VENTILATSIOONISEADMETELE TEOSTATAVAD TÖÖD**

Iga tähtajalise hoolduskorra ajal teostatakse hooldustööd järgmistele ventilatsioonisüsteemi osadele vastavalt vajadusele või maksumuse tabelis märgitud intervallile:

* 1. Välisõhurestide kontroll ja puhastus;
  2. Õhuhaardekambrite ja -kanalite kontroll ja puhastus;
  3. Seadme klappide kontroll ja puhastus;
  4. Segamissõlmede, sh täiturmootorite toimimise kontroll ja hooldus;
  5. Ventilatsiooni seadmete seesmine ja väline puhastus;
  6. Filtrite mustumise kontroll ja vahetuse vajaduse väljaselgitamine;
  7. Filtrite vahetus (vastavalt vajadusele ja kokkuleppel kliendiga);
  8. Uute filtrite hankimine (vastavalt vajadusele ja kokkuleppel kliendiga);
  9. Kasutatud filtrite jm teenusega seotud jäätmete utiliseerimine ning nõuetekohane käitlemine;
  10. Külmakaitseseadmete kontroll ja seadistamine;
  11. Soojavahetite kontroll, (puhastus vastavalt vajadusele ja kokkuleppel kliendiga);
  12. Mõõteosade, andurite korrasoleku kontroll, hooldus ja seadistamine;
  13. Tööparameetrite kontroll ja seadistamine;
  14. Elektrisüsteemide, sh nende ühenduste kontroll ja hooldus;
  15. Ventilaatoriosade kontroll, hooldus, seadistamine (määrimine vastavalt vajadusele ja kokkuleppel kliendiga);
  16. Rihmade pingutamine, joondamine, (vahetus vastavalt vajadusele);
  17. Hooldus- ja remondimaterjalide vajaduse ning koguse väljaselgitamine ning esitamine tellijale;
  18. Kõikide vajalike toimingute tegemine, kaasaarvatud seadmetega seotud süsteemide (sh ka hooneautomaatika) kontrollimine, korrastamine ja seadistamine, mis on vajalikud ventilatsiooniseadmete efektiivseks ja pikaajaliseks töötamiseks ning avariide ennetamiseks;
  19. Ventilatsioonisüsteemide rikete ja häirete kõrvaldamine va filtrite vahetus;
  20. **Ventilatsiooni õhufiltritele esitatavad nõuded:**
      1. iltrid peavad vastama Eesti Vabariigis kehtivale (või samaväärsele) standardile **EVSEN ISO 16890;**
      2. Kasutada F7 puhul minimaalselt ISO ePM1 60% filtriklassi; F8 puhul ISO ePM1 80%, F9 puhul ISO ePM1 85%; F5 või M5 filtriklassi korral minimaalselt Iso ePM10 55% ; G3 ja G4 filtriklassi korral minimaalselt Iso Coarse 80%;
      3. Kõik hooldustööde käigus tarnitavad filtrid peavad olema uued ning vastama minimaalselt „Eurovent B energiamärgise “ klassi energiamärgisele**;**
      4. Filtritel peab olema markeering filtri mõõtude ja filtriklassi kohta. Filtrite pakenditel

peab olema markeering objekti nime, ventseadme ja filtrite koguse ning täpse sihtkohakohta;

* + 1. Filtermaterjal võib olla sünteetiline- või klaaskiudkangas;
    2. Filtrimaterjali koostis peab tagama tema toimimise ühtlaselt kogu filtrimaterjali ulatuses, tema tihedus peab kasvama astmeliselt õhu liikumise suunas;
    3. Filtriraamid peavad olema valmistatud stabiilsest ilmastikukindlast, mitteläbipainduvast materjalist.
  1. Mehaaniline **ventilatsioon**:
     1. ventilatsioonitorustiku ja kogu ventilatsioonisüsteemi puhtuse kontroll.

Igal aastal teostatakse torustiku puhtuse kontroll ning esitatakse visuaalne tõendusmaterjal (pildid, video) koos aruandega, kus näidatakse ära torustike mustusaste vastavuses Soome standardile Suomen Sisäilmayhdistys „Sisäilmasto- luokitus 2008” visuaalsele puhtusklassile, P1 ≤ 0,7g/m². Pildid tehakse eraldi igast eraldiseisvast süsteemist vähemalt kolmest asukohast seadme juures, süsteemi keskel ja õhujaoturi juures ja asukohad märgitakse aruandesse pildi juurde.

* + 1. ventilatsiooniseadme elektriliste ühenduste kontroll seadme juures asuvas kilbis, elektriküttekalorifeeri kontroll, signaaltulede kontroll, sagedusmuundurite kontroll
    2. külmakaitseseadmete tehnilise toimivuse kontroll
  1. **Tuletõkkeklappide kontroll**
     1. tuletõkkeklappide füüsilise toimivuse ja korrasoleku kontroll, vajadusel uue bimetall-sulavkaitsme paigaldamine
     2. tuletõkkeklappide paigaldamisel läbiviikude tihendamisel või tuletõkkesektsiooni ja tuletõkkeklapi vahel kasutatud tuletõkkematerjalide korrasoleku kontroll (tuletõkkesegudest mansetid, tuletõkkevill jne)
     3. tuletõkkeklappide märgistuse kontroll ja vajadusel uue märgistuse teostamine, klapipõhiste kontrolltabelite sisseviimine.

Hooldaja kohustus on hiljemalt teenuse osutamise esimese kalendriaasta lõpuks kontrollida ja kaardistada üle kõikide objektide tuletõkkeklapid, koostades kontrolltabeli – nende olemasolu ja asukohad objektil, teostada märgistuse kontroll ja vajadusel uue märgistuse teostamine.

* + 1. tuletõkkeklappide kontrolltabelite ning korrusepõhiste tuletõkkeklappide plaanide kontroll, täitmine ja vajadusel täiendamine.

1. **AUTOMAATIKA**

Kütte- ja ventilatsioonisüsteemide automaatikale teostatakse järgmised tööd vastavalt maksumuse tabelis märgitud intervallile:

* 1. Automaatika ja mõõte seadmete kontroll,
  2. Seadistusparameetrite kontroll,
  3. Elektriliste ühenduste kontrollimine kilbis (klemmliistud, käivitid jne),
  4. Automaatika seadmete visuaalne järelvaatus,
  5. Automaatika katsetamine erinevates situatsioonides (avariiline olukord vm) 1x aastas,
  6. Häireseadmete kontroll 1x aastas.

1. **OBJEKTIDE TUTVUMINE**
   1. Objektidega tutvumine on **vabatahtlik**. Juhul, kui pakkuja soovib hanke objektidega enne pakkumuse esitamist tutvuda, tuleb sellest eelnevalt teada anda, registreerides kirjalikult e-postil: [mari.mandel-madise@kanepi.ee](mailto:mari.mandel-madise@kanepi.ee). **Objektidega tutvumise aeg on 17.12.2024 algusega kl 10:00.** Objektide tutvustab Kanepi Vallavalitsuse ehitusspetsialist Peep Potter.
2. **HOOLDUSOBJEKTIDE LISAMINE/VÄLJAARVAMINE**
   1. Objektil hoolduse lõpetamisest teavitab Tellija Töövõtjat 1 kuu ette (vormistatakse lepingu muudatusena).
   2. Objektide ja/või hooldusteenuste lisamiseks hooldusobjektide nimekirja teeb Tellija vastava kirjaliku hinnapäringu Töövõtjale. Töövõtja peab esitama hinnapäringus sisalduva objekti hooldusteenuse hinnapakkumise 15 kalendripäeva jooksul alates päringu saamisest. Objekti ja/või hooldusteenuse hooldushind peab olema analoogne teiste lepingus toodud objektide hooldushinnaga. Lisandunud objekti ja/või hooldusteenuse puhul tuleb Töövõtjal teostama kõik käesolevas lähteülesandes ja selle lisades toodud hooldustoimingud kui ei lepita kokku teisiti.
3. **LEPINGU MAKSETINGIMUSED**

Tasu teostatud tööde eest makstakse esitatud arve alusel kuu põhiselt peale tööde üleandmist ja üleandmis- vastuvõtuakti akti mõlemapoolset allkirjastamist.

1. **NÕUDED PAKKUJALE, PAKKUJATE KÕRVALDAMINE JA KVALIFITSEERIMINE**
2. Ühispakkumused on lubatud. Ühispakkumuse esitamise korral tuleb esitada ettevõtte volikiri, kus ta volitab teist ettevõtet tema nimel ühispakkumust ja lepingu sõlmimise ning täitmisega seotud toiminguid tegema.
   1. Pakkujal peab olema eelnev sarnaste ventilatsioonisüsteemide ja küttesüsteemide hoolduse ja remondialane kogemus pakkumuse esitamise tähtpäevale eelneva 36 kuu jooksul kokku vähemalt 3 lepingu näol. Pakkuja võib ventilatsiooni- ja küttesüsteemide kogemust tõendada kas ühiste ventilatsiooni ja kütesüsteemide lepingutega, või eraldi ventilatsioonisüsteemide hoolduslepingutega ja eraldi küttesüsteemide hoolduslepingutega. Eraldi lepingutele tuginedes on nõutav vähemalt 2 teostatud ventilatsioonisüsteemide hoolduslepingut ja vähemalt 2 küttesüsteemide hoolduslepingut. Lepingud ei pea olema lõppenud, vaid täidetud pakkumuse esitamise hetkeks nõutud proportsioonis. Lepingu kestvusaeg peab olema katkemata vähemalt 12 kuud.

Pakkuja esitab nimekirja teostatud töödest „Kinnituste vormil“;

* 1. Pakkujal peab olema fluoritud kasvuhoonegaase sisaldavate paiksete jahutus- ja kliimaseadmete ja soojuspumpade käitlemisluba. Pakkuja kinnitab loa olemasolu „Kinnituste vormil“. Hankija kontrollib käitlemisloa olemasolu Floritud kasvuhoone gaase ja osoonikihti kahandavaid aineid sisaldavate toodete, seadmete, süsteemide ja mahutite ning käitlemistoimingute registrist (FOKA).
  2. **Tööde teostaja tehnilistel töötajatel** peab olema oma valdkonna pädevus:
     1. Pakkuja peab kaasama vastutava spetsialisti, kes omab kutsekvalifikatsiooni: ventilatsiooni lukksepp, tase 4 (või samaväärne). Pakkuja peab lisama töötaja andmed „Kinnituste vormile“ ja lisama koopia kutsetunnistusest või viite kutsetunnistusele kutsetunnistuse registris.
     2. Pakkuja peab kaasama vastutava spetsialisti, kes omab kutsekvalifikatsiooni: külmamehaanik, tase 4 (või samaväärne). Pakkuja peab lisama töötaja andmed „Kinnituste vormile“ ja lisama koopia kutsetunnistusest või viite kutsetunnistusele kutsetunnistuse registris.
  3. Hankijal on õigus kontrollida pakkujal kõrvaldamise aluste puudumist kogu hanke vältel ning mitte sõlmida hankelepingut pakkujaga, kellel esinevad RHS § 95 lõikes 1 sätestatud kõrvaldamise alused.
  4. Kui pakkuja ei esita mõjuva põhjuseta hankija antud tähtajaks kõrvaldamise aluste kontrollimiseks vajalikke dokumente või selgitusi esitatud dokumentide sisu kohta või selgitamist võimaldavaid andmeid või dokumente ja need andmed või dokumendid ei ole hankijale andmekogus olevate avalike andmete põhjal oluliste kulutusteta kättesaadavad, kõrvaldab hankija pakkuja hankest.
  5. Hankija jätab kvalifitseerimata pakkuja, kelle kvalifikatsioon ei vasta hanke sätestatud kvalifitseerimistingimustele või kelle kvalifikatsiooni vastavust ei ole võimalik tõendada tähtaegselt esitatud dokumentide ja avalikult kättesaadava teabe põhjal.
  6. Kvalifitseerimata jäetud pakkuja ei osale edasises hankemenetluses.

1. **NÕUDED PAKKUMUSELE, PAKKUMUSTE VASTAVUSE KONTROLL**
   1. Hinnapakkumuse vormil (Lisa 1) esitatud hind on eurodes ning tuleb esitada kahe koma koha täpsusega. Ilma maksumuseta hindasid (sh nii 0 kui negatiivse väärtusega arvud) ei ole lubatud kasutada ja sellised pakkumused loetakse mittevastavaks ning lükatakse tagasi.
   2. Alternatiivsete lahenduste või tingimusliku või osalise pakkumuse esitamine ei ole lubatud.
   3. Pakkujad võivad esitada pakkumuse ühiselt. Ühispakkujate ühise pakkumuse esitamisel loetakse, et lepingu täitmise eest vastutavad ühispakkujad solidaarselt.
   4. Pakkumus peab olemaas jõus 60 päeva alates pakkumuse esitamisest.
   5. Pakkumuse jõusoleku tähtaja pikendamisele kohaldatakse RHS § 112 sätestatut.
   6. Hankija tunnistab pakkumuse vastavaks, kui see vastab lähteülesandes sätestatud nõuetele ja kui selles ei esine sisulisi kõrvalekaldeid lähteülesandes nimetatud tingimustest.
   7. Hankija lükkab pakkumuse tagasi, kui pakkumus ei vasta lähteülesandes sätestatud nõuetele või kui pakkuja ei esita tähtajaks hankija nõutud selgitusi või kui pakkuja selgituste põhjal ei ole võimalik üheselt hinnata pakkumuse vastavust lähteülesandes esitatud tingimustele.
   8. Kui hankija leiab, et esitatud pakkumuse maksumus on hankelepingu eset arvestades põhjendamatult madal, kohaldab Hankija RHS § 115 lg 1 ja lg 7-10 sätestatut.
2. **KÕIKIDE PAKKUMUSTE TAGASILÜKKAMISE ALUSED**

Hankija jätab enesele õiguse lükata tagasi kõik pakkumused igal ajal enne hankelepingu sõlmimist juhul, kui:

* 1. kõigi esitatud pakkumuste maksumused ületavad hankelepingu eeldatava maksumuse;
  2. kõikide vastavaks tunnistatud pakkumuste maksumused ületavad hankelepingu eeldatava maksumuse;
  3. ükski pakkumus ei vastanud hankija poolt esitatud tingimustele;
  4. on ilmnenud muud Riigihangete seaduses kirjeldatud pakkumuste tagasilükkamise alused, sh kui hankija on avastanud RHS § 3 vastuolu;
  5. hanke korraldamiseks vajalikud tingimused on oluliselt muutunud ja muudavad hanke realiseerimise võimatuks või ebavajalikuks;
  6. hankelepingu sõlmimine on muutunud võimatuks või ebaotstarbekaks hankijast sõltumatutel põhjustel.

1. **PAKKUMUSTE HINDAMINE**
   1. Pakkumuse edukaks tunnistamise eelduseks on pakkuja kvalifitseerumine ning pakkumuse vastavaks tunnistamine.
   2. Hindamise aluseks on pakkumuse kogumaksumus. Edukaks pakkujaks valitakse madalaima hinnaga pakkumus koos käibemaksuga.
2. **SELGITUSTE KORD**
   1. Pakkujal on õigus saada selgitusi ja lisateavet hanke dokumentide kohta **kirjalikult** hanke eest vastutavalt isikult.
   2. Hankija vastused koos küsimustega edastatakse kõikidele pakkumuskutse saajatele kirjalikult 3 tööpäeva jooksul alates küsimuste laekumisest, ja hiljemalt 2 tööpäeva enne pakkumuste tähtaega.
3. **MUUD SÄTTED**
   1. Hankija jätab endale õiguse pidada hanke raames läbirääkimisi. Läbirääkimiste eseme ja ulatuse määrab hankija. Läbirääkimiste objektiks võib olla pakkumuse maksumus, tehnilised tingimused, lepingu tingimused ja muud asjaolud, tingimusel, et lepingu ese jääb oma põhiomaduselt samaks. Hankija võib läbi rääkida ka pakkumuse üle, kui selles ei esine sisulisi või olulisi kõrvalekaldeid lähteülesandes nimetatud tingimustest. Läbirääkimiste voorude arv ei ole piiratud.
   2. Kui hankele on esitatud üks pakkumus, on hankijal õigus küsida pakkujalt pakkumusega esitamata ning pakkumuses viitamata dokumentide esitamist peale pakkumuse esitamise tähtaega või toetuda dokumentide või tõenditele, mis on hankija jaoks oluliste kulutusteta kättesaadavad või hankija enda andmekogudes olemas.
   3. Iga viidet, mille hankija teeb hanke alusdokumentides mõnele RHS-i § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms) kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb hanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“.
   4. Kui pakkumuse maksumuses esineb arvutusviga, parandab hankija arvutusvea ja teatab sellest viivitamata pakkujale kirjalikku taasesitamist võimaldavas vormis. Pakkuja vastab hankijale samas vormis kahe tööpäeva jooksul teate saamisest arvates, kas ta on arvutusvea parandamisega nõus. Kui pakkuja arvutusvea parandamisega ei nõustu, lükkab hankija pakkumuse tagasi.
   5. Pakkuja võib tõendada oma vastavust majanduslikule ja finantsseisundile ning tehnilisele ja kutsealasele pädevusele esitatud nõuetele teiste isikute vahendite alusel RHS § 103 sätestatud tingimustel ja korras.